Diari Oficial de la Generalitat Valenciana


Sumari del DOGV 1700, del 10-01-1992 (1992/823608)

RESOLUCIÓ de 27 de desembre de 1991, del Conseller d'Obres Públiques, Urbanisme i Transports, per la qual s'aproven definitivament les normes subsidiàries transitòries de Cullera.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   1700

Data del DOGV
:   10-01-1992

Secció del DOGV
:   ALTRES DISPOSICIONS

Número del document
:   1992/823608


Data del document
:   27-12-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 27 de desembre de 1991, del Conseller d'Obres Públiques, Urbanisme i Transports, per la qual s'aproven definitivament les normes subsidiàries transitòries de Cullera.  
Vistes les actuacions practicades relatives a les normes subsidiàries transitòries de Cullera.  
Vist que el Consell de la Generalitat, en sessió del dia 26 de juny de 1991, va aprovar el Decret 116/91, pel qual es va suspendre la vigència del Pla General de Cullera de 1965. Aquest decret del Consell va ser publicat en el Diari Oficial de la Generalitat Valenciana el 10 de juliol de 1991 i a través d'aquest es va encomanar al Conseller d'Obres Públiques, Urbanisme i Transports la redacció d'unes normes subsidiàries transitòries per a aquest municipi i es va declarar la urgència de la tramitació.  
Vist que les normes subsidiàries transitòries es van aprovar inicialment per la Resolució de 17 de juliol de 1991, del Conseller d'Obres Públiques, Urbanisme i Transports, i va ser publicat en el BOP de 2 d'agost de 1991 (núm. 182), en el DOGV núm. 1599, de 2 d'agost de 1991, i en el diari Levante de 3 d'agost de 1991.  
Vist que durant la informació pública s'han presentat 317 al·legacions davant de l'ajuntament de Cullera i 18 davant la Conselleria d'Obres Públiques, Urbanisme i Transports i totes aquestes han estat objecte d'informe en els plens municipals de 29 d'octubre de 1991 i 16 de desembre de 1991.  
Vist que han estat requerits els informes sectorials escaients, que s'enumeren tot seguit:  
Informe presentat per la Divisió de Ports i Costes de la Direcció General d'Obres Públiques, de 4 de desembre de 1991, en el qual s'indica la necessitat de grafia de delimitació de la zona marítima terrestre riu amunt en ambdós marges del Xúquer, definir correctament la zona destinada a noves edificacions portuàries, i altres punts.  
Informe presentat per la diputació provincial (Vies i Obres) relatiu al grafisme del projecte de la VP- 1041.  
Informe de la Direcció General de Conservació del Medi Natural de la Conselleria de Medi Ambient, de 28 de novembre de 1991, en el qual es manifesta que s'haurà de referir expressament a l'obligatorietat de les determinacions del pla especial del Parc Natural de l'Albufera, i que haurà de corregir-se un desajust en la línia de classificació de sòl urbà del nucli del Dosel.  
S'ha sol·licitat informe al Ministeri d'Obres Públiques i Transports, Demarcació de Carreteres de l'Estat el 20 de novembre de 1991, el qual es considera emès en sentit favorable per silenci.  
El 8 de novembre de 1991 es va sol·licitar informe a la Direcció General d?Obres Públiques de la Conselleria d'Obres - Públiques, Urbanisme i Transports, d'acord amb la Llei 6/91, el qual es considera emès en sentit favorable per silenci.  
Això de banda, a les sessions de la comissió informativa de la Territorial d'Urbanisme de València dels dies 2 i 3 de desembre de 1991 van assistir representats d'aquests dos últims organismes citats i van fer les observacions que van considerar d'interès, sense manifestar objeccions a l'aprovació del document.  
S'ha rebut informe del Ministeri d'Obres Públiques i Transports, Direcció General de Costes de dia 20 de novembre de 1991, en el qual sol·licitaven determinats plànols informatius que no es troben en l'expedient.  
Vist que el ple de l'ajuntament de Cullera, en sessió de 16 de setembre de 1991, va acordar proposar al Conseller d'Obres Públiques, Urbanisme i Transports determinades modificacions en el document abans de l'aprovació definitiva i sense plantejar objeccions de fons.  
Vist que l'ajuntament, per l'acord adoptat el 29 d'octubre de 1991, complementat per l'acord de 16 de desembre del mateix any, ha emès informe respecte de totes i cadascuna de les al·legacions presentades durant la informació pública pels particulars interessats que hi comparegueren.  
Vist que la comissió informativa dels dies 2 i 3 de desembre de 1991 va examinar l?expedient de referència, una vegada transcorregut el període d'exposició al públic.  
Vist que la Comissió Territorial d'Urbanisme de València va emetre un informe sobre les actuacions, per l'acord adoptat en la sessió celebrada el 10 de desembre de 1991, i es va pronunciar, a la vista del dictamen municipal, respecte de la pertinència d'acceptar algunes al·legacions i denegar altres, de manera total o parcial, d'acord amb les circumstàncies de cada cas. Així mateix, la comissió es va pronunciar respecte de la pertinència d'introduir modificacions en el document derivades dels informes sectorials emesos pels diferents organismes públics consultats.  
Atés que les normes subsidiàries transitòries en examen han estat formulades per aquesta conselleria fent ús de la competència que li confereix l'article 70.1 de la Llei del Sòl en relació amb el Decret 137/90, del Consell de la Generalitat, pel qual es regulen les competències dels òrgans urbanístics d'aquesta. A més, la redacció d'aquestes Normes dóna compliment a l?encomanda rebuda del Consell de la Generalitat, continguda en el Decret 116/91, de 26 de juny.  
Atès que, aquestes normes tenen la naturalesa de normes subsidiàries transitòries, dictades d'acord amb allò que disposa l'article 51 de la Llei del Sòl. Han estat redactades amb el grau de definició que correspon a les previstes en l'article 91 a) del Reglament de Planejament, de conformitat amb la finalitat perseguida pel decret de suspensió, amb la seua vocació transitòria i amb la necessitat de prestar atenció urgent i preferent a l'ordenació del sòl urbà i no urbanitzable de Cullera, sense hipotecar les possibles opcions que, quant al model territorial més idoni, efectue un pla general posterior que ha de redactar l'ajuntament.  
Atès que la tramitació d'aquestes normes està subjecta al procediment d'urgència previst per l'article 70.3 de la Llei del Sòl, ja que hi ha un acord del Consell de la Generalitat pel qual s'habilita aquesta excepció de procediment. No obstant això, les actuacions han estan sotmeses a informació pública durant 45 dies per a possibilitar la participació dels ciutadans en l'elaboració i per a atendre les demandes legitimes que en defensa dels seus drets se?ls ha donat ocasió de plantejar. S'ha donat, així mateix, participació activa en les actuacions a l'ajuntament del municipi afectat que ha pogut formular les seues al·legacions i emetre informe de les dels particulars. S'ha sol·licitat informe de l?Agència de Medi Ambient (avui dins de la Conselleria de Medi Ambient), com ordenava el decret de suspensió del pla general, aquest informe ha estat favorable, sense perjudici de certes puntualitzacions que han estat incorporades al document. Així mateix s'han sol·licitat i atès els informes de la resta d'administracions públiques afectades com són el Ministeri d'Obres Públiques i Transports i la diputació provincial.  
Atés que la Comissió Territorial d'Urbanisme ha emès dictamen detallat respecte de les qüestions que ha suscitat la informació pública de l?expedient. Aquest conseller assumeix en els mateixos termes el dictamen.  
Atés que respecte de les al·legacions plantejades durant la informació pública, d?acord amb la comissió territorial, i atenent diverses consideracions i peticions formulades per l'ajuntament amb motiu d?aquestes, és procedent ratificar el dictamen de la comissió territorial en els mateixos termes, i s'hauran d?acceptar les al·legacions que la comissió accepta i rebutjar les que rebutja; l?estimació serà total o parcial seguint, en cada cas, el criteri manifestat per la Comissió Territorial d'Urbanisme Es procedent, així mateix, acceptar la proposta de l'Ajuntament de Cullera formulada per acord de 16 de desembre, tret d?allò que fa referència a exceptuar l'aplicació del règim de voladissos, i s'haurà d'aplicar el règim general de les normes en aquesta matèria per a evitar increments d'aprofitament inadequats.  
Com a complement al dictamen de la comissió fem constar que la no acceptació de diverses propostes municipals de modificació de la delimitació d'unitats d'execució, impulsades per iniciativa municipal o a instància de les al·legacions presentades, no es deu al fet que això que s'ha sol·licitat ens semble substancialment inadequat, sinó al fet que aquestes i altres modificacions de delimitació d'unitats d'execució podran ser acordades per l'ajuntament mitjançant el tràmit regulat per l'article 118 de la Llei del Sòl, segons autoritzen les normes subsidiàries i sense més limitació que el respecte al principi de justa distribució de beneficis i càrregues entre els propietaris afectats.  
Reprenent el dictamen de la comissió territorial, fem constar que la no acceptació de determinades al·legacions obeeix al fet que aquestes no plantegen solucions alternatives que puguen ser immediatament assumides en el procediment d'urgència pel qual es tramiten aquestes normes. Això no impedeix, atés el caràcter transitori que han de tenir aquestes Normes, que si l'Ajuntament ho estima oportú, puga plantejar aquestes soluciones alternatives quan formule, quan pertoque, el Pla General d'Ordenació Municipal de Cullera que haurà de redactar per a substituir les normes subsidiàries transitòries que aprova aquesta resolució.  
Atés que respecte de les peticions i observacions formulades d'ofici per l'ajuntament és procedent acceptar-les, si bé, en els termes i amb les matisacions expressades pel dictamen de la Comissió Territorial d'Urbanisme.  
Atés que una vegada aprovades aquestes normes, fent ús de les competències que té aquest conseller d?acord amb l'article 70 de la Llei del Sòl, han desaparegut els motius que fonamentaren l'acord de la Comissió Territorial d'Urbanisme de 26 de setembre de 1989, pel qual aquesta va acordar subrogar-se en la competència municipal per a revisar el planejament general vigent a Cullera. Per tant, una vegada ha estat suspesa la vigència d?aquell planejament per Decret 116/91, del Consell de la Generalitat, i comptant ja el municipi, mitjançant aquestes normes transitòries, amb un nou planejament de rang general que li permet afrontar i resoldre els seus problemes urbanístics més urgents, procedeix deixar sense efecte aquella subrogació i declarar l'ajuntament de Cullera competent per a formular i tramitar el seu pla general que substituesca les normes transitòries que ara s'aproven.  
Per tot això, fent ús de les atribucions que em confereix el Decret 137/90 del Consell de la Generalitat, les disposicions concordants de la Llei del Sòl, i vista la resta de preceptes legals d'obligat compliment, resolc:  
1. Aprovar definitivament les normes subsidiàries transitòries de Cullera.  
2. Procedir a l'estimació o desestimació de les al·legacions formulades durant la tramitació d'aquestes, en els termes indicats en la part expositiva d'aquesta resolució i d'acord amb el dictamen de la Comissió Territorial d'Urbanisme.  
3. En execució del Decret del Consell de la Generalitat 116/91, resolc, així mateix, deixar sense efecte l'acord de subrogació en les competències municipals adoptat per la Comissió Territorial d'Urbanisme de València el 26 de setembre de 1989 i declare l'ajuntament de Cullera administració competent per a, formular i tramitar per si mateix el planejament de rang general del seu municipi.  
4. Demanar a l'ajuntament de Cullera perquè, al més aviat possible, formule un Pla General d'Ordenació Urbana que substituesca les normes subsidiàries transitòries aprovades mitjançant aquesta resolució.  
Contra aquesta resolució que no esgota la via administrativa es pot interposar recurs de reposició davant aquest conseller en el termini d'un mes comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició del recurs de reposició si no fos motiu de resolució. Tot açò sense perjudici de la interposició de qualsevol altre recurs que s?estime procedent.  
València, 27 de desembre de 1991. - El Conseller d'Obres Públiques, Urbanisme i Transports: Eugenio Burriel de Orueta.